Infoboks Viktoria Plzen - SønderjyskE Europa League Kvalifikation (24/09) YouBet 1,30 4,95 7,25 bet365 1,33 5,25 8,00

SønderjyskE har forlænget kontrakten med hollandske Kees Luijckx, i første omgang til udgangen af året.

Hollandske Kees Luijckx kom til SønderjyskE sidste efterår og havde kontraktudløb denne sommer, men nu har parterne forlænget aftalen.

Forsvarsspilleren sidder fortsat ude, efter han brækkede foden i foråret, men det går så meget fremad, at SønderjyskE har givet ham en ny kontrakt.

- Det ser ud til, at Kees Luijckx kan være klar igen i løbet af få uger. Han markerede sig positivt i sidste sæson, hvor han hurtigt udviklede sig til at være en vigtig brik på holdet, siger sportschef Hans Jørgen Haysen i en pressemeddelelse.

- Han er en rigtig intelligent spiller, som udstråler stort overblik og ikke mindst er han også rolig med bolden, når det brænder på. Det smitter positivt af på resten af holdet. Yderligere har vi også set, at han er stærk i duel spillet og også kan være kontant og afklaret, når det er det, der er brug for som kampene udvikler sig.

- Meget vigtigt er han også en god fyr i omklædningsrummet, og vi glæder os alle sammen til at byde ham velkommen igen i den lyseblå trøje, siger Haysen.

30-årige Luijckx har i første omgang fået kontrakt til udgangen af året med option på en forlængelse til sommeren 2018.